Diari Oficial de la Generalitat Valenciana


Sumari del DOGV 3799, del 24-07-2000 (2000/5755)

Informació pública de les bases de la convocatòria per a la selecció com a funcionari/ària de carrera d'una plaça de treballador/a social, vacant en la plantilla de l'Ajuntament de Catarroja.
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3799

Data del DOGV
:   24-07-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/5755


Data del document
:   16-06-2000

Organisme emissor
:   Ajuntament de Catarroja

Tipus de document
:   Convocatòria

Descriptors 

:   * treballador social
    * concurs administratiu
    * administració local

Informació pública de les bases de la convocatòria per a la selecció com a funcionari/ària de carrera d'una plaça de treballador/a social, vacant en la plantilla de l'Ajuntament de Catarroja. [2000/X5755]
  
De conformitat amb allò que s'ha disposat en la Llei 7/1985, de 2 d'abril, Reguladora de les Bases de Règim Local (article 91.2), en relació amb l'article 19.1 de la Llei 30/1984, de 2 d'agost de la Funció Pública, i Reial Decret 896/1991, de 7 de juny, sobre programes i regles bàsiques que s'estableixen en el procediment de selecció dels funcionaris locals.
  
Tot això d'acord amb l'oferta d'ocupació pública aprovada per l'Ajuntament ple de 12.3.1999, corresponent a l'any 1999, es convoquen proves selectives per a la selecció de la citada plaça, d'acord amb les bases que a continuació es desenrotllen:
  
1. Objecte de la convocatòria
  
És objecte de la present convocatòria, la selecció pel procediment de concurs-oposició lliure, d'1 plaça d'assistent social o diplomat en treball social (grup B) d'administració especial, vacant en la plantilla de funcionaris d'aquest ajuntament
  
La dita plaça esta enquadrada en l'escala d'administració especial, subescala tècnica mitjana, classificada en el grup B, de conformitat amb allò que s'ha establit en l'article 25 de la Llei 30/1984, de 2 d'agost.
  
2. Normativa aplicable
  
El procés selectiu s'ajustarà a allò que s'ha disposat en les presents bases i per la Llei 7/1985, de 2 d'abril; pel Reial Decret Legislatiu 781/1986, de 18 d'abril; pel Decret Legislatiu de 24 d'octubre de 1995, del Consell de la Generalitat Valenciana, i la seua modificació aprovada per la Llei 8/1995, de 29 de desembre, de la Generalitat Valenciana; pel Decret 33/1999, de 9 de març, del Consell de la Generalitat Valenciana; pel Reial Decret 896/1991, de 7 de juny; pel Reial Decret 364/1995, de 10 de març; i per la resta de les disposicions legals i reglamentàries aplicables.
  
3. Requisits dels aspirants
  
Per a prendre part en l'oposició serà necessari reunir els requisits següents:
  
a) Ser espanyol/a o nacional de qualsevol estat membre de la Unió Europea.
  
b) Tindre complits 18 anys d'edat i no excedir d'aquella en què es puga accedir a la jubilació en el Règim General de la Seguretat Social ambdós referides a l'últim dia del termini de presentació i instàncies. El límit d'edat màxima es compensarà si és procedent, amb els serveis efectius prestats anteriorment a l'administració local.
  
c) Estar en possessió del títol de diplomat universitari en treball social o equivalent. S'acreditarà per mitjà del títol expedit per l'autoritat acadèmica competent, qui certificarà , a més a més sobre les equivalències.
  
d) No patir malaltia o defecte físic que impedisca el desenrotllament de les corresponents funcions.
  
e) No haver sigut separat per mitjà d'expedient disciplinari del servei a qualsevol de les administracions públiques, ni trobar-se inhabilitat per a l'exercici de funcions públiques.
  
4. Sol·licituds
  
Els qui desitgen participar en les proves selectives hauran de sol·licitar-ho per mitjà d'instància sol·licitant prendre part en el concurs-oposició, en la que els aspirants hauran de manifestar que reuneixen totes i cada una de les condicions que s'exigeixen en la base 3a, estes es dirigiran a l'alcalde de la corporació i es presentaran en el Registre General de l'Ajuntament, durant el termini de 20 dies naturals comptats a partir del següent al de la publicació de l'extracte de la convocatòria en el Boletín Oficial del Estado. Les bases així mateix es publicaran en el Diari Oficial de la Generalitat Valenciana i en el Butlletí Oficial de la Província de València.
  
Les instàncies també podran presentar-se en la forma que determina l'article 38.4 de la Llei de Règim jurídic de les Administracions Publiques i del Procediment Administratiu Comú, de 26 de novembre de 1992.
  
Els drets d'examen que es fixen en la quantitat de 2.500 pessetes, seran satisfets pels aspirants abans de presentar la instància havent d'adjuntar-se a la instància resguard acreditatiu del seu ingrés per transferència en el cte. 2100 1795 7221820420 de La Caixa a nom de l'Ajuntament de Catarroja, fent constar en la transferència concepte i nom de l'aspirant. Si el pagament es va efectuar per mitjà de gir postal o telegràfic es consignarà en la instància numere de gir i s'adjuntarà justificant del mateix.
  
Els citats drets d'examen només podran ser tornats als qui no siguen admesos al procediment selectiu per falta d'algun dels requisits. Haurà d'adjuntar-se a la instància document (fotocòpia) acreditatiu de l'ingrés dels drets d'examen.
  
D'acord amb el criteri establit en l'article 14 de la Llei de Mesures fiscals, administratives i d'ordre social Llei 55/1999,estaran exemptes del pagament de drets d'examen:
  
a) Les persones amb discapacitat igual o superior al 33%
  
b) Les persones que figuraren com a demandants d'ocupació durant el termini, almenys, d'un mes anterior a la data de convocatòria de proves selectives d'accés als cossos i escales de funcionaris o a les categories de personal laboral convocades per l'administració. Seran requisits per al gaudi de l'exempció que, en el termini que e tracte, no hagueren rebutjat oferta d'ocupació adequada ni s'hagueren negat a participar, excepte causa justificada en accions de promoció, formació o reconversió professionals i que, així mateix, manquen de rendes superiors, en còmput mensual, al salari mínim interprofessional.
  
Per a ser admesos i prendre part en les proves selectives a més de les seues circumstàncies personals, els sol·licitants hauran de manifestar en les instàncies que reuneixen tots i cada un dels requisits exigits, referits sempre a la data d'expiració del termini assenyalat per a la presentació d'instàncies i que es comprometen a prestar el preceptiu jurament o promesa. Estes condicions s'hauran de mantindre al llarg de tot el procés selectiu durant el que, en qualsevol moment, podran ser requerits els aspirants per a efectuar les comprovacions oportunes.
  
Aquells mèrits que siguen al·legats per a la fase de concurs hauran de presentar-se numerats junt amb la sol·licitud fent en la mateixa referència als dits documents.
  
5. Admissió d'aspirants
  
Finalitzat el termini d'admissió d'instàncies, per Resolució de l'Alcaldia, s'aprovarà la llista provisional dels aspirants admesos i exclosos, que es farà pública en el Butlletí Oficial de la Província de València i tauler d'edictes de l'ajuntament, concedint-se un termini de 10 dies hàbils per a reclamacions. Dites reclamacions si les hi haguera, seran acceptades o rebutjades en la resolució per la qual s'aprove la llista definitiva, dictada així mateix per l'alcaldia i publicada al tauler d'edictes municipal en el Butlletí Oficial de la Província de València. La publicació de la dita resolució serà determinant dels terminis a efectes de possibles impugnacions o recursos.
  
En el supòsit de no presentar-se cap reclamació, les llistes provisionals esdevindran automàticament en definitives, fent-se constar en la resolució de l'Alcaldia.
  
Els errors de fet podran esmenar-se en qualsevol moment, d'ofici o a petició de l'interessat.
  
En tot cas amb l'objecte d'evitar errors i en el supòsit de produir-se, possibilitar l'esmena en temps i forma els aspirants comprovaran, fefaentment, no sols que no figuren en la relació d'exclosos, sinó, a més a més, que els seus noms consten en la d'admesos.
  
Si en algun moment del procés selectiu arribara a coneixement del Tribunal que algun dels aspirants no posseeix la totalitat dels requisits exigits en estes bases, prèvia audiència de l'interessat es proposarà la seua exclusió a l'alcalde-president de l'ajuntament, indicant les inexactituds o falsedats formulades per l'aspirant en la sol·licitud d'admissió a les proves selectives i als efectes procedents.
  
6. Tribunal qualificador
  
Està constituït en la següent forma:
  
President el de la corporació o membre de la mateixa en qui delegue.
  
Secretari: el de la corporació o funcionari en qui delegue amb veu però sense vot.
  
Vocals:
  
Un representant de la Generalitat Valenciana.
  
Un representant del professorat oficial designat per l'IVAP.
  
El cap del Servei o funcionari que delegue.
  
Un funcionari de carrera designat per l'Alcaldia a proposta de la Junta de Personal
  
La designació dels membres del tribunal inclourà la dels respectius suplents, i es farà pública junt amb la llista d'admesos i exclosos, així com al tauler d'anuncis de l'Ajuntament.
  
L'Ajuntament sol·licitarà dels òrgans corresponents la designació dels respectius representants, que haurà d'efectuar-se en el termini de 20 dies següents a la recepció e la sol·licitud.
  
La composició del Tribunal serà predominantment tècnica i els vocals hauran de posseir nivell de titulació o especialització iguals o superiors als exigits per a l'accés a la plaça convocada.
  
El Tribunal podrà disposar la incorporació als seus treballs, per a alguna o algunes proves, d'assessors que es limitaran a l'exercici de la seua especialitat tècnica, en base a la qual col·laboraran amb el tribunal. Quan concórreguen en els membres del cap Tribunal de les circumstàncies previstes en l'article 28 i 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, estos s'abstindran d'intervindre i notificaran esta circumstància a l'alcaldia; així mateix, els aspirants podran recusar-los en la forma prevista en l'article29 de la citada llei.
  
El Tribunal no podrà constituir-se ni actuar sense l'assistència de més de la meitat dels seus integrants, titulars o suplents, indistintament. Així mateix, estan facultats per a resoldre les qüestions que puguen suscitar-se durant la realització de les proves, per a adoptar els acords necessaris que garantisquen el degut ordre en les mateixes en tot el no previst en estes bases, i per a l'adequada interpretació de les mateixes.
  
Tots els membres del Tribunal tindran veu i vot, excepte el secretari, que no tindrà vot.
  
En cada sessió del Tribunal podran participar els membres titulars presents en el moment de la seua constitució i, si estan absents, els suplents, sense que puguen substituir-se entre si en la mateixa sessió.
  
Sí, constituït el Tribunal i iniciada la sessió s'absenta el president, este designarà, d'entre els vocals concurrents, el que li substituirà durant la seua absència.
  
A efectes d'assistència, el Tribunal que actue en estes proves tindrà la categoria 2a prevista en l'article 33.2 del Reial Decret 236/1988, de 4 de març.
  
7. Calendari de les proves
  
La data, hora i lloc del començament de les proves selectives s'anunciarà en el Butlletí Oficial de la Província de València.
  
Una vegada començades les proves selectives, no serà obligatòria la publicació dels successius anuncis dels restants exercicis i incidències en el Butlletí Oficial de la Província. Aquests anuncis hauran de fer-se públics pel Tribunal al local on s'hagen realitzat les anteriors proves i al tauler d'anuncis de l'Ajuntament, amb una antelació de 12 hores si es tracta del mateix exercici, o de 72 hores si es tracta d'un nou.
  
L'ordre d'actuació dels aspirants en aquells exercicis que no puguen realitzar-se conjuntament serà el determinat per la Generalitat Valenciana per a la selecció del seu personal de conformitat amb l'art. 10, apartat 3 del Decret 33/1999, de 9 de març, del Govern Valencià, i que per a l'any 2000 segons Resolució de 28 de febrer de 2000, de la Direcció General de la Funció publica, s'iniciarà per la lletra ?C- seguint l'ordre alfabètic de cognoms dels aspirants.
  
Els opositors seran convocats per a cada exercici en crida únic, excepte cas de força major degudament justificat i apreciat lliurement pel tribunal. La no presentació d'un aspirant en el moment de ser cridat a qualsevol dels exercicis obligatoris determinarà automàticament el decaïment del seu dret a participar en el mateix exercici i en els successius, per la qual cosa quedarà exclòs del procés selectiu.
  
El Tribunal podrà requerir en qualsevol moment que cada un dels aspirants acredite la seua identitat, a l'efecte de la qual hauran d'anar proveïts del document nacional d'identitat.
  
Entre la terminació d'un exercici i el començament del següent haurà de transcórrer un període mínim de 72 hores i un màxim de 45 dies naturals.
  
8. Desenvolupament de les proves selectives
  
Els exercicis de l'oposició seran els següents:
  
Primer exercici: obligatori i eliminatori.
  
Consistirà en un exercici o prova psicotècnica, actitudinal i de personalitat que es valorarà amb la qualificació d'apte o no apte.
  
Segon exercici: obligatori i eliminatori.
  
Consistirà en el desenvolupament per escrit de 4 temes del temari trets a l'atzar, 1 de la primera part (1 al 13) i 3 de la segona part (14 a 60) del temari. La duració de l'exercici serà màxim de quatre hores i mitja.
  
Tercer exercici (teòric): obligatori i eliminatori.
  
Consistirà a desenvolupar per escrit durant el temps màxim de tres hores, 1 tema entre tres proposats pel tribunal sense atendre a l'enunciat del programa. Es valoraran en aquest exercici els coneixements sobre els temes desenrotllats, l'exposició, capacitat de síntesi, claredat d'idees i redacció de l'escrit. L'exercici serà llegit pels aspirants al tribunal, que podrà formular preguntes sobre el contingut dels temes en aclariment d'allò que s'ha exposat.
  
Quart exercici (pràctic): obligatori i eliminatori.
  
Per a tots els aspirants, consistirà en: la preparació i elaboració d'un supòsit pràctic propi de la competència d'un/a professional del treball social. La durada màxima serà de 4 hores. Podrà consistir tant en un supòsit de fet a resoldre, com en l'elaboració de projecte o programes de les àrees del temari.
  
Quint exercici (valencià): obligatori i no eliminatori.
  
Consistirà en la traducció del castellà al valencià i viceversa, d'uns textos administratius relacionats amb les tasques pròpies del lloc convocat, d'acord amb la normativa sobre ús del valencià de la Generalitat Valenciana. La duració d'aquest exercici serà de 30 minuts.
  
Sext exercici (entrevista): obligatori i no eliminatori.
  
Es realitzarà davant del tribunal qualificador, i s'hi valorarà l'experiència, la idoneïtat i l'aptitud de l'aspirant, en relació amb les funcions a desenrotllar. Es puntuarà amb un màxim d'un punt.
  
9. Fase de concurs (posterior a la fase d'oposició)
  
Els mèrits es valoraran d'acord amb el següent barem:
  
1. Serveis prestats. Es valoraran a raó de 0,25 punts per any complet de serveis en el mateix grup de funcionaris o categoria laboral. A l'efecte es computaran els serveis previs prestats en l'Administració que s'hagen reconegut a l'empara d'allò que s'ha disposat per la Llei 70/1978, de 26 de novembre, i les altres normativa aplicable. No es computaran mai els serveis que s'hagen prestat simultàniament amb altres també al·legats. Màxim 1 punt.
  
2. Coneixements de valencià. Seran avaluables els certificats expedits per la Junta Qualificadora de Coneixements de Valencià, segons el següent detall: Oral (0,25); elemental (0,50); mitjà (0,75); superior (I). I qualsevol altre títol de valencià homologat per aquest organisme. S'exclou la valoració de títols d'aquelles especialitats o matèries que no estiguen expedits u homologats pels citats organismes. Màxim 0.75 punts.
  
3. Experiència. Es valorarà atenent principalment, el fet d'haver realitzat funcions en l'Administració Local semblants a les que haurà d'exercir. Es tindran en compte per a això els certificats expedits de valoració positiva pels responsables del departament, servei o àrea de l'Administració o on l'aspirant haja treballat. La valoració d'aquest apartat serà de 0,10 punts per any o fracció superior a sis mesos sense que puga excedir. Màxim 1 punt.
  
4. Cursos. Es tindran en compte aquells cursos de formació i perfeccionament que tinguen relació amb temes de caràcter general de l'Administració Pública o amb les funcions a exercir, que hagen sigut organitzats per l'Institut Valencià d'Administració Pública, per escoles de formació de funcionaris, per universitats, o qualsevol altre curs homologat per l'IVAP, així com cursos impartits per la Generalitat Valenciana, organismes oficials, o cursos homologats per l'Ajuntament. La valoració total d'aquest apartat no podrà excedir d'un punt. Màxim 1 punt.
  
5. Altres mèrits. La valoració total dels mateixos no podrà excedir d'un punt. Es tindran en compte, entre altres, els coneixements d'idiomes distints del valencià, i especialment els de la Comunitat Europea, acreditats documentalment en funció del nivell acadèmic i el reconeixement del centre que expedeix la titulació o el certificat. Així mateix, li valorarà l'haver impartit classes o haver participat com a conferenciant en cursos, congressos, jornades, etc., relacionats amb les funcions a exercir, o amb caràcter general, en matèries d'Administració Pública, aplicant-se el mateix criteri quan es tracta de publicacions acreditades per l'aspirant, i haver treballat en llocs anàlegs en l'Administració distinta a la Local o en l'esfera privada. Màxim 1 punt.
  
6. La qualificació final de concurs serà el resultat de la suma de les puntuacions atorgades pel tribunal a cada mèrit considerat.
  
10. Qualificació i valoració dels exercicis
  
El primer exercici serà valorat amb la qualificació d'apte i no apte.
  
El segon, tercer i quart exercici, es qualificaran cada un d'ells amb un màxim de 10 punts, sent necessari per a aprovar un mínim de 5 punts, quedant eliminats aquells opositors que no atrapen el mínim indicat en cada exercici.
  
El quint exercici, obligatori i no eliminatori de l'idioma es qualificarà fins a un màxim de 3 punts.
  
El sext exercici, obligatori i no eliminatori, es valorarà fins a un màxim d'1 punt.
  
Les qualificacions s'adoptaran sumand les puntuacions atorgades pels distints membres del tribunal i dividint el total pel nombre d'assistents a aquell, sent el coeficient la qualificació obtinguda en cada exercici. No obstant això, per a declarar que els aspirants han superat, o no, els exercicis eliminatoris, el Tribunal actuarà de conformitat amb allò que s'ha previngut en l'article 26.4 de la Llei 30/1992, de 26 de novembre.
  
Les qualificacions de cada exercici es faran públiques el mateix dia en què s'acorden i seran exposades al tauler d'edictes de la corporació.
  
De conformitat amb allò que s'ha previst en l'article 4.5 del Decret 33/1999, del Consell de la Generalitat Valenciana, la relació d'aspirants que han superat les proves es formarà amb els que, havent realitzat i superat tots els exercicis obligatoris, sumand per a cada un d'ells les puntuacions obtingudes en tots els exercicis i afegint a esta puntuació el total de punts obtinguts en la fase de concurs. La dita relació donarà començament amb l'aspirant que haja obtingut d'esta forma la puntuació més alta, i finalitzarà quan el nombre d'inclosos en aquesta coincidisca amb el nombre de llocs convocats. Si el nombre d'aspirants relacionats d'esta forma fora inferior al de places convocades, les no cobertes es declararan desertes. El Tribunal no podrà declarar aprovats a més aspirants que el total de places a cobrir en la convocatòria (total 1).
  
El Tribunal elevarà a l'Alcaldia proposada de nomenament de funcionari en pràctiques a favor de l'aspirant aprovat.
  
11. Relació d'aprovats, presentació de documents i nomenament
  
L'aspirant proposat presentarà en el Servei de Personal de l'Ajuntament dins del termini de 20 dies naturals comptats a partir de la publicació de la llista d'aprovats, els documents acreditatius de les condicions per a prendre part en les proves selectives que s'exigeixen, i que són:
  
1. Certificat de naixement, expedit pel Registre Civil corresponent o DNI, que es presentarà junt amb l'original per a la seua compulsa.
  
2. Certificat del Registre Central de Penats i Rebels, referit a la data de terminació de les proves selectives
  
3. Còpia autèntica o fotocòpia, que haurà d'acompanyar-se de l'original per a la seua compulsa, del títol exigit.
  
4. Declaració jurada de no trobar-se sotmés en causa d'incapacitat.
  
5. Declaració jurada de no haver sigut separat per mitjà d'expedient disciplinari del servei de qualsevol de les Administracions Públiques, ni trobar-se inhabilitat per a l'exercici de funcions públiques.
  
6. Certificat mèdic acreditatiu de no patir malaltia o defecte físic que impossibilite el normal exercici de la funció.
  
7. Declaració de l'interessat de no vindre exercint cap lloc o activitat en el sector públic delimitat per l'article 1 de la Llei 53/1984, indicant així mateix que no realitza activitat privada incompatible o subjecta a reconeixement d'incompatibilitat.
  
8. Declaració de l'interessat comprometent-se a col·legiar-se en el C. O. de Treballadors Socials.
  
Davant de la impossibilitat, degudament justificada, de presentar els documents expressats podrà acreditar-se que es reuneixen les condicions exigides en la convocatòria per mitjà de qualsevol mitjà de prova admissible en dret.
  
Els qui estigueren en la condició de funcionaris públics estaran exempts de justificar documentalment les condicions i requisits ja demostrats per a obtindre el seu anterior nomenament.
  
Els qui dins del termini indicat, i excepte els casos de força major, degudament acreditats no presentaren la seua documentació o no reuniren els requisits exigits no podran ser nomenats i quedaran anul·lades totes les seues actuacions. En aquest cas, la Presidència de la corporació formularà proposta a favor de l'opositor que haguera aprovat els exercicis de l'oposició i seguisca en l'ordre de millor puntuació.
  
El nomenat, previ formulació de jurament o promesa a què es refereix l'article 32.C del Text Refós de la Llei de la Funció Publica Valenciana, haurà de prendre possessió, com a funcionari en pràctiques, en el termini de 20 dies comptat a partir de l'endemà de la notificació del nomenament. Si no presa possessió dins del termini assenyalat, sense causa justificada, s'entendrà que renúncia als seus drets sobres la plaça i no obtindrà qualificació de funcionari.
  
L'aspirant proposat, serà nomenat per l'Alcaldia funcionari en pràctiques durant un període de 3 mesos. Als dos mesos i mig el funcionari en pràctiques presentarà una memòria sobre la situació de l'equip, així com les funcions realitzades durant aquest període. En base a tot això es farà una valoració exhaustiva de l'aptitud i actitud dels aspirants. Serà preceptiu l'informe del comité valorador compost per l'alcalde, el secretari, el director de Personal i el Coordinador de l'equip que es reunirà a l'efecte. El dit informe serà elevat al Tribunal que podrà practicar les proves que estime precises, declarant o no la superació de dites pràctiques.
  
Els declarats no aptes quedaran eliminats, no sent nomenats funcionaris de carrera.
  
12. Recursos
  
Contra els pres bases i la corresponent convocatòria, actes que esgoten la via administrativa, cap interposar:
  
A. Recurs de reposició, amb caràcter potestatiu, davant de l'òrgan municipal que va dictar l'acte. El termini per a interposar el dit recurs serà d'un mes, comptat des de l'endemà a la publicació de les presents bases en el Butlletí Oficial de la Província de València i Diari Oficial de la Generalitat Valenciana. Interposat el recurs, no podrà interposar-se recurs contenciós administratiu fins que aquell siga resolt expressament o s'haja produït la seua desestimació per silenci pel transcurs d'un mes, comptat des de la data de la seua interposició, sense haver-se notificat la seua resolució, en aquest cas quedarà expedita la via contenciosa administrativa.
  
B. Recurs contenciós administratiu, directament, davant de la Sala contenciosa administrativa del Tribunal Superior de Justícia de la Comunitat Valenciana. El termini per a interposar el recurs és:
  
a) De dos mesos, comptat des de la publicació de les presents bases en el Butlletí Oficial de la Província de València i Diari Oficial de la Generalitat Valenciana, si no s'ha interposat el potestatiu recurs de reposició;
  
b) De dos mesos, comptat des del dia en què es notifique la resolució expressa del recurs de reposició, o
  
c) De sis mesos, comptat a partir del transcurs d'un mes des de la interposició del recurs de reposició sense haver-se notificada resolució expressa del mateix.
  
Contra les resolucions i els actes de tràmit que no posen fi a la via administrativa, quan estos últims decidisquen directa o indirectament el fons de l'assumpte, determinen la impossibilitat de continuar el procediment, produïsquen indefensió o perjuí irreparable a drets i interessos legítims, podrà interposar-se pels interessats el recurs d'alçada en el termini d'un mes davant de l'òrgan que va nomenar el tribunal.
  
Temari treballador social.
  
Primera part
  
Tema 1. La Constitució Espanyola de 1978. Principis generals. Drets i deures fonamentals dels espanyols.
  
Tema 2. La Corona. Successió i regència. Les atribucions del rei. El referende.
  
Tema 3. Les Corts Generals. Composició, atribucions i funcionament.
  
Tema 4. El Govern i l'Administració. Relació entre el Govern i les Corts Generals.
  
Tema 5. El poder judicial.
  
Tema 6. L'Administració de l'Estat. La seua organització: Òrgans centrals i òrgans perifèrics.
  
Tema 7. L'Administració Local. Nocions i concepte general. El municipi. Les agrupacions de municipi distintes de la província.
  
Tema 8. La província en el Règim Local. Organització Provincial. Competències.
  
Tema 9. Les comunitats autònomes. Organització i competència. Els estatuts d'autonomia.
  
Tema 10. L'Estatut d'Autonomia de la Comunitat Valenciana. Competències.
  
Tema 11. La modernització de l'Administració Pública.
  
Tema 12. El procediment administratiu. La Llei de Règim Jurídic de les Administracions Públiques i del Procediment Administratiu Comú de 26 de novembre de 1992. Principis informadors de la Llei.
  
Tema 13. La Unió Europea - Institucions.
  
Segona part
  
Tema 14. Conceptes generals sobre: Beneficència, assistència social, benestar social, política social, serveis socials.
  
Tema 15. El treball social de casos.
  
Tema 16. El treball social amb grups.
  
Tema 17. El treball social comunitari.
  
Tema 18. Programes i característiques dels serveis socials d'atenció primària o serveis socials de base.
  
Tema 19. Pla, programa i projectes. Conceptes. Criteris d'aplicació al treball social.
  
Tema 20. Els serveis socials generals. Conceptes. Tipus i característiques.
  
Tema 21. Els serveis socials especialitzats. Conceptes. Tipus i característiques.
  
Tema 22. El servei d'ajuda a domicili. Raons que el justifiquen i serveis que comprén.
  
Tema 23. L'acció voluntària. El voluntariat i la cooperació en el treball social. El sistema d'ajuda mútua.
  
Tema 24. Estructura bàsica de procediment. El mètode bàsic en treball social. Etapes del mètode.
  
Tema 25. L'entrevista en treball social. Concepte. Tipus d'entrevista. Aplicació al treball social.
  
Tema 26. L'informe i la fitxa social. Conceptes i característiques. Aplicació en la intervenció social.
  
Tema 27. Marginació social. Concepte. Tipologia. Les causes psicosocials de la marginació.
  
Tema 28. Pla concertat per al desenrotllament de prestacions bàsiques de serveis socials.
  
Tema 29. L'animació sociocultural. Concepte i contingut.
  
Tema 30. Les prestacions econòmiques reglades.
  
Tema 31. Prestacions no contributives.
  
Tema 32. Les necessitats socials. Concepte i tipologies.
  
Tema 33. Les àrees d'intervenció dels serveis socials.
  
Tema 34. Instruments d'arreplegada de dades en el procés d'investigació: L'observació. L'enquesta. El qüestionari. Les escales d'actituds i opinions. Els documents.
  
Tema 35. El pla d'ordenació dels serveis socials a la Comunitat Valenciana.
  
Tema 36. El pla d'integració social a la Comunitat Valenciana.
  
Tema 37. La Llei de Serveis Socials a la Comunitat Valenciana.
  
Tema 38. La política social de la Constitució Espanyola. Aspectes més rellevants.
  
Tema 39. Acció protectora del règim general de la Seguretat Social.
  
Tema 40. Acció protectora del Règim Especial d'Empleades de Llar.
  
Tema 41. Acció protectora del Règim Especial Agrari.
  
Tema 42. La prestació per desocupació.
  
Tema 43. La incapacitat temporal.
  
Tema 44. L'avaluació en el treball social. Metodologia i principis generals.
  
Tema 45. L'equip de treball social. Composició i funcions.
  
Tema 46. Autorització i registre dels serveis socials.
  
Tema 47. Models d'intervenció social: Prevenció, assistència, rehabilitació i reinserció.
  
Tema 48. Principis psicopedagògics i organitzatius del menor a la Comunitat Valenciana.
  
Tema 49. L'associacionisme. Conceptes generals.
  
Tema 50. L'acolliment familiar. Conceptes, naturalesa, tipus i contingut.
  
Tema 51. L'adopció del menor. Consideracions generals.
  
Tema 52. La tutela. Conceptualització. Pressupostos i competències.
  
Tema 53. Les drogodependències: conceptes bàsics i classificació de les drogues.
  
Tema 54. Factors socials, familiars i individuals associats al consum de drogues.
  
Tema 55. Recursos per al tractament de les drogodependències al municipi de Catarroja.
  
Tema 56. Minusvalideses. Concepte i classificació.
  
Tema 57. Necessitats i problemàtica de la tercera edat.
  
Tema 58. El servei d'ajuda a domicili.
  
Tema 59. Metodologia del treball amb xarxes des dels serveis socials.
  
Tema 60. La problemàtica de la dona en situació de desprotecció.
  
Cosa que fem pública perquè en prengueu coneixement.